שלמה אליעזר אלפאנדרי

רבי שלמה אליעזר אַלפֿאַנדרי (נפ׳  כ"ב אייר תר"ץ), באוואוסט מיטן צונאמען דער סבא קדישא, איז געווען א מקובל און פוסק, וואס האט געדינט אלס חכם באשי פון דמשק און צפת.

רבי חיים אלעזר שפירא פון מונקאטש, דער ״מנחת אלעזר״, איז געפארן אין שנת תר"ץ קיין מירון אויף ל"ג בעומר. זיין נסיעה איז געווען געווידמעט זיך צו טרעפן מיטן סבא קדישא, וואס ער האט זיך געקענט מיט אים דורך שרייבן בריוו, און זיך שטארק געוואלט טרעפן מיט דעם גרויסן בעל מקובל ר' שלמה אליעזר זצ"ל עין בעין, וואס איז שוין דאן געווען אלט 120 יאר, מיט א פרישקייט און מיט א קלארן מח. א גאנצע נאכט האט דער מנחת אלעזר פארברענגט מיט אים וואו מען האט קיינעם נישט אריינגעלאזט.

דעם קומענדיגן צופרי איז ער פלוצלינג נסתלק געווארען לחיי העולם הבא, און דער מנחת אלעזר האט זיך משתתף געווען באשכבתא דרבי, ווען ער איז דערנאך נטמן געווארן אויף הר הזיתים דאס אלעס איז ברייט באשריבן אין די ספר מסעות ירושלים.

ער האט געהאט א בן יחיד וואס איז נפטר געווארן בדמי ימיו.

 ביאגראפיע 
ער איז געבוירן געווארן אין סטאמבול, טערקיי.

 השקפה 
ער איז געווען א קעגנער צו ציוניזם, מזרחי און אגודה.

 תלמידים 
 רבי יוסף חיים זאנענפעלד
 רבי אשר זעליג מרגליות

 זיינע ספרים 
 שו"ת הסבא קדישא

קאטעגאריע:רבנים אין ארץ ישראל
קאַטעגאָריע:מקובלים

קאַטעגאָריע:נקבר אין הר הזיתים